એક ખાસ પ્રકારે અને વિશેષ નજરે બજેટને નિહાળવું હોય તો જરા જુદી રીતે સમજવું પડે. આર્થિક ઉન્નતિ એ એક માર્ગ છે, જેમાં એવું વલણ હોય કે સપનાંઓ જુઓ, તમારામાં તાકાત હોય એટલા ઊંચા વિચારો સાથેનાં સપનાંઓ જુઓ, ભવ્ય જાહોજલાલીભર્યા જીવન માટેની સુખ-સુવિધાઓ પ્રાપ્ત કરવા માટે જરૃરી કમાણી કરો. બીજો માર્ગ એ છે કે કમાણી જેટલી થતી હોય તેમાંથી જ ગુજરાન ચલાવો, સંતોષનો ગુણ કેળવો, અપેક્ષાઓ પર લગામ લગાવો અને જરૃરી સુખને જ પ્રાથમિકતા આપો. આ બંને માર્ગ વચ્ચેનો તફાવત એ છે કે પ્રથમ છે એ સમયની સાથે આગળ વધી રહેલા ભૌતિક વિકાસ સાથેનું સમૃદ્ધિભર્યું જીવન અને બીજો માર્ગ અસ્તિત્વ ટકાવવા માટે ભૂતકાળની માફક વીતાવી દેવાનું જીવન. સરકારની ભૂમિકા બંને માર્ગમાં કેટલા પ્રમાણમાં હોવી જરૃરી છે તે સમજાય તેવી બાબત છે. કમાણી માટે તકો પૂરી પાડવાની મુખ્ય જવાબદારી સરકારની છે. મૂળ વિશ્લેષણાત્મક વાત એ કહેવી છે કે એવું લાગે છે કે સરકારે તેની નીતિમાં વળાંક લીધાનું જણાય છે.